
 28.12.2018
 BG EN
 Официален вестник на Европейския съюз
 L 332/1
 РЕГЛАМЕНТ ЗА ИЗПЪЛНЕНИЕ (ЕС) 2018/2032 НА КОМИСИЯТА
 от 20 ноември 2018 година
 за изменение на Регламент (ЕО) No 416/2007 на Комисията относно техническите спецификации за известия до корабните водачи
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива 2005/44/ЕО на Европейския парламент и на Съвета от 7 септември 2005 година относно хармонизираните речни информационни услуги (RIS) относно вътрешните водни пътища на Общността (1), и по-специално член 5, параграф 1, буква в) от нея,
 като има предвид, че:
 (1)
 Регламент (ЕО) No 416/2007 на Комисията (2) следва да бъде актуализиран, допълнително прецизиран и пояснен с оглед на натрупаните в хода на прилагането на Регламент (ЕO) No 416/2007 технически напредък и опит.
 (2)
 Техническите спецификации за известия до корабните водачи следва да се основават на техническите принципи, установени в приложение II към Директива 2005/44/ЕО.
 (3)
 С цел да се подобри безопасността на корабоплаването те следва да бъдат разширени, така че да включат нов вид съобщение за известията, отнасящи се до метеорологичната обстановка.
 (4)
 Референтните таблици, отнасящи се до водомерните станции, следва да бъдат заличени от приложението към Регламент (ЕО) No 416/2007, тъй като съдържащите се в тях справочни данни, като референтните стойности за ниско и високо водно ниво, са динамични. Тези данни следва да бъдат включени и поддържани в управляваната от Комисията Европейска система за управление на референтни данни.
 (5)
 Необходимо е да се подобри последователността при редактирането и разработването на приложения с цел да се създадат услуги с по-високо ниво на оперативна съвместимост. По тази причина като допълнения А и Б към техническите спецификации в приложението следва да се добавят насоки за кодиране, предназначени за редакторите и разработчиците на приложения.
 (6)
 В съответствие с Регламент (ЕО) No 416/2007 обменът на данни между органите е препоръчителен. За да се подобри този обмен, свързаните с него спецификации следва да бъдат определени в допълнение Г към приложението, за да се позволи на държавите членки да гарантират оперативната съвместимост на системите си.
 (7)
 За да се гарантира, че държавите членки са в състояние да кодират съобщения с известия до корабните водачи по последователен и оперативно съвместим начин, референтните таблици, включени в допълнение Д, следва да бъдат подобрени. За тази цел нови кодове следва да бъдат определени в нова референтна таблица, съдържаща хармонизирани етикети за търсене за графичния потребителски интерфейс. Освен това в съществуващите референтни таблици следва да се добавят нови маркери, стойности и кодове, а излишните елементи да се заличат.
 (8)
 Преразгледаните технически спецификации следва да гарантират, че референтните таблици в допълнение Д са достъпни в електронен вид в управляваната от Европейската комисия Европейска система за управление на референтни данни.
 (9)
 В съответствие с член 12, параграф 2 от Директива 2005/44/ЕО, за да изпълнят разпоредбите на член 4 от тази директива, държавите членки следва да приемат необходимите мерки, за да се съобразят с изискванията, установени в настоящия регламент, не по-късно от 30 месеца след неговото влизане в сила.
 (10)
 Поради това Регламент (ЕО) No 416/2007 следва да бъде